Уважаеми г-н/г-жо адвокат,


Обжалвал съм във СГС като възивна инстанция определение по дело от наказателно–частен характер на СРС в качеството му на първоинстанционен съд и възивният съд е издал разпореждане за образуване на производство по обжалването ми от 07.08.2020г.. До днес 14.10.2020 г. СГС не е разгледал жалбата ми и на практика по нея само си остава регистрацията й от 07.08.2020 г.. НПК указва, че обжалвания пред възивен съд следва да се разглеждат в разумен срок, но не по-дълъг от 1 месец. Склонен съм да изчакам разглеждане на жалбата ми до около 3 месеца от подаването й и след това, мисля, при липсата на произнасяне на съда по нея, да потърся съдействие за нейното разглеждане. До колкото знам, имам три възможности в това отношение: мога да се обърна към председателя на съда с молба за съдействие, мога да искам дело за забава в касационния съд и мога да подам сигнал до инспектората на ВСС за бавене на преписка. Преписката е свързана с множествено престъпление на подсъдимото лице и забавата във възивния съд, бави и останалата част от делото в първоинстанционния съд, за да може той да се произнесе по цялото деяние на това лице. Как бихте ме посъветвали да постъпя, за да ускоря произнасянето на възивния съд по моята жалба, регистрирана в него?  

Благодаря предварително за отзивчивостта Ви.


С уважение,  

Никола Стоев




Бавене на съдебно производство във възивен съд
==============================================

 

Благодаря, не ползвам услугите на адвокат, сам се представлявам като частен тъжител и сам си пиша тъжби и жалби. Липсва ми опит, който най-много личи в процесуалната сфера и за това си позволявам да Ви безпокоя с въпроси предимно в тази сфера.




Препоръчвам да коментирате въпросите си с упълномощения адвокат по делото, тъй като той е запознат с материалите по производството и вероятно е съставил жалбата. В случай че нямате адвокат, е препоръчително да упълномощите такъв специалист по наказателно право. Относно въпроса Ви може да получите най-общ отговор – възможно е да подадете напомнителна молба до състава, който разглежда частната жалба. 


Поздрави,  

адв. Николина Митова


